b'\n_START_ARTICLE_\nSlovenski top model\n_START_PARAGRAPH_\nSlovenski top model je resni\xc4\x8dnostni \xc5\xa1ov po zgledu Ameri\xc5\xa1ki super model. Licenco za \xc5\xa1ov je kupila televizijska hi\xc5\xa1a TV3. Snemanje je potekalo v poletnih mesecih leta 2010, finale pa je bilo posneto novembra 2010. \xc5\xa0ov je bil na televiziji predvajan vsako sredo ob 21. uri med 22. septembrom in 22. decembrom. Voditeljica resni\xc4\x8dnostnega \xc5\xa1ova je Nu\xc5\xa1a \xc5\xa0enk, ki je ena najbolj znanih slovenskih modelov._NEWLINE_Po 14 dolgih tednih vro\xc4\x8dega tekmovanja je zmago odnesla najmlaj\xc5\xa1a tekmovalka, 16-letna Maja Fu\xc4\x8dak iz Kopra.\n_START_SECTION_\n1. epizoda - 22. september 2010\n_START_PARAGRAPH_\nV prvi epizodi je voditeljica Nu\xc5\xa1a predstavila kako so izbirali tekmovalke. Pred \xc5\xbeirijo je stopilo 22 polfinalistk, sre\xc4\x8danje je potekalo na Fu\xc5\xbeinskem gradu. \xc5\xbdirija je izlo\xc4\x8dila 3 tekmovalke. Ostale pa so se morale izkazati pred fotoaparatom. Fotografiral je Miran Jur\xc5\xa1i\xc4\x8d. \xc5\xbdirija je tako izlo\xc4\x8dila \xc5\xa1e 5 deklet, 14 tekmovalk pa se je preselilo v luksuzno stanovanje.\n_START_SECTION_\n14. epizoda - 22. december 2010\n_START_PARAGRAPH_\nV zadnji epizodi sta superfinalistki 16-letna Kopr\xc4\x8danka Maja Fu\xc4\x8dak in 21-letna Velenj\xc4\x8danka Tina Greben\xc5\xa1ek posneli naslovnico za revijo Elle in odpotovali v Beograd na teden mode, kjer sta opravili finalno modno revijo za modno znamko JSP. Po zadnjem odlo\xc4\x8danju \xc5\xbeirije je naziv Slovenski top model prejela Maja Fu\xc4\x8dak.'